П Р О Т О К О Л    № 28

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

5 август 2014 г.

Днес, 05.08.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА - отсъства
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА - отсъства	

Присъства техническият сътрудник към Комисията по натовареност от администрацията на ВСС Емилия Петкова – старши експерт „Статистически анализ”, дирекция „ИТСС”.

1. ОТНОСНО: Окончателен доклад - Анализ на социално- икономическите фактори, оказващи влияние върху честотата и типа дела, завеждани от българските съдилища /31.07.2014 г./, изготвен от Центъра за изследване на демокрацията в изпълнение на договор, сключен с Министерството на правосъдието.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за запознаване представения от ЦИД окончателен доклад и дава възможност на членовете на комисията да подготвят предложения, които да се предоставят на работните групи към комисията и към ВСС, които имат за предмет натовареността на органите на съдебната власт.
1.2. Предлага на Министерството на правосъдието и Центъра за изследване на демокрацията да се организира публично представяне на анализа с участието на представители на съдебната власт.

2. ОТНОСНО: Проект на Инструкция за осъществяване на взаимодействие между НАП и ВСС, предоставен от Комисия „Бюджет и финанси” на ВСС, за предложения.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за запознаване проекта на Инструкция за осъществяване на взаимодействие между НАП и ВСС, предоставен от Комисия „Бюджет и финанси” на ВСС.
2.2. Дава възможност на членовете на комисията до следващото заседание да направят предложения по проекта на инструкция.

3. ОТНОСНО: Писмо изх. № 5177/2014 г. от 31.07.2014 г. на главния прокурор във връзка с актуализиране на Регистъра на командированите магистрати в органите нас съдебната власт, създаден и поддържан във ВСС /вх. № 91-00-083/01.08.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмо вх. № 91-00-083/01.08.2014 г. от Главния прокурор на Република България.

4. ОТНОСНО: Писмо от Център НПО в Разград до Гражданския съвет към ВСС с приложени мотиви за напускане на Гражданския съвет, постъпило по електронна поща във ВСС на 04.08.2014 г. и предоставено от и.д.представляващият ВСС на всички постоянни комисии на за сведение /вх. № 96-00-0293/04.08.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото на Център НПО в Разград до Гражданския съвет към ВСС, изпратено до ВСС по електронна поща на 04.08.2014 г.

ПРЕДСЕДАТЕЛ
НА КОМИСИЯТА: /п/ КАЛИН КАЛПАКЧИЕВ